LIETUVOS TRANSPORTO SAUGOS ADMINISTRACIJOS

DIREKTORIUS

ĮSAKYMAS

DĖL VALSTYBINĖS GELEŽINKELIO INSPEKCIJOS PRIE SUSISIEKIMO

MINISTERIJOS VIRŠININKO 2013 M. VASARIO 14 D. ĮSAKYMO NR. V-96 „DĖL MOKYTOJŲ, MOKANČIŲ ASMENIS, SUSIJUSIUS SU PAVOJINGŲJŲ KROVINIŲ VEŽIMU, ASMENŲ, SIEKIANČIŲ TAPTI MOKYTOJAIS, ATESTAVIMO TVARKOS APRAŠO PATVIRTINIMO“ PAKEITIMO

2017 m. gruodžio 22 d. Nr. 2BE-245

Vilnius

1.	P a k e i č i u Valstybinės geležinkelio inspekcijos prie Susisiekimo ministerijos 2013 m. vasario 14 d. įsakymo Nr. V-96 „Dėl Mokytojų, mokančių asmenis, susijusius su pavojingųjų krovinių vežimu, asmenų, siekiančių tapti mokytojais, atestavimo tvarkos aprašo patvirtinimo“ preambulę ir ją išdėstau taip:

„Vadovaudamasis Mokytojų, mokančių asmenis, susijusius su pavojingųjų krovinių vežimu, asmenų, siekiančių tapti mokytojais, atestavimo ir teisės mokyti asmenis, susijusius su pavojingųjų krovinių vežimu, suteikimo, panaikinimo tvarkos aprašo, patvirtinto Lietuvos Respublikos susisiekimo ministro 2003 m. sausio 21 d. įsakymu Nr. 3-32 „Dėl Mokytojų, mokančių asmenis, susijusius su pavojingųjų krovinių vežimu, asmenų, siekiančių tapti mokytojais, atestavimo ir teisės mokyti asmenis, susijusius su pavojingųjų krovinių vežimu, suteikimo, panaikinimo tvarkos aprašo patvirtinimo“, 4 punktu,“.

2.	P a k e i č i u nurodytuoju įsakymu patvirtintą Mokytojų, mokančių asmenis, susijusius su pavojingųjų krovinių vežimu, asmenų, siekiančių tapti mokytojais, atestavimo tvarkos aprašą:

2.1.	pakeičiu I skyriaus pavadinimą ir jį išdėstau taip:

„I SKYRIUS

BENDROSIOS NUOSTATOS“;

2.2.	pakeičiu II skyriaus pavadinimą ir jį išdėstau taip:

„II skyrius

PRAŠYMŲ LAIKYTI ATESTACIJOS EGZAMINĄ PRIĖMIMAS“;

2.3.	pakeičiu 4 punktą ir jį išdėstau taip:

„4. Asmuo, siekiantis tapti mokytoju (toliau – atestuojamasis), ne vėliau kaip likus 1 darbo dienai iki nustatytos atestacijos egzamino datos Lietuvos transporto saugos administracijai (toliau – Administracija) pateikia nustatytos formos prašymą laikyti atestacijos egzaminą (toliau – prašymas) (1 priedas) ir sumoka valstybės rinkliavą už atestacijos egzaminą.“;

2.4.	pakeičiu 5 punktą ir jį išdėstau taip:

„5. Kartu su prašymu atestuojamasis turi pateikti dokumentus, nurodytus Mokytojų, mokančių asmenis, susijusius su pavojingųjų krovinių vežimu, asmenų, siekiančių tapti mokytojais, atestavimo ir teisės mokyti asmenis, susijusius su pavojingųjų krovinių vežimu, suteikimo, panaikinimo tvarkos aprašo, patvirtinto Lietuvos Respublikos susisiekimo ministro 2003 m. sausio 21 d. įsakymu Nr. 3-32 „Dėl Mokytojų, mokančių asmenis, susijusius su pavojingųjų krovinių vežimu, asmenų, siekiančių tapti mokytojais, atestavimo ir teisės mokyti asmenis, susijusius su pavojingųjų krovinių vežimu, suteikimo, panaikinimo tvarkos aprašo patvirtinimo“ (toliau – Tvarka), 9.1.2–9.1.5 papunkčiuose.“;

2.5.	pakeičiu 7 punktą ir jį išdėstau taip:

„7. Šio Aprašo 4 ir 5 punktuose nurodytus dokumentus atestuojamasis gali pateikti tiesiogiai (atvykęs į Administraciją), elektroninėmis priemonėmis per Paslaugų ir gaminių kontaktinį centrą, siųsti registruotuoju laišku, dokumentų skaitmenines kopijas siųsti Administracijos interneto svetainėje nurodytu elektroninio pašto adresu arba VGI IS užpildyti elektroninę prašymo formą. Administracija apie gautus dokumentus informuoja atestuojamąjį nedelsdama, bet ne vėliau kaip kitą darbo dieną nuo minėtų dokumentų gavimo dienos.“;

2.6.	pakeičiu 8 punktą ir jį išdėstau taip:

„8. Administracijos įgaliotas asmuo (toliau – egzaminatorius) ne vėliau kaip per 1 darbo dieną nuo prašymo gavimo dienos patikrina, ar pateiktame prašyme nurodyti visi duomenys, ar kartu su prašymu pateikti visi šio Aprašo 5 punkte nurodyti dokumentai. Egzaminatorius ne vėliau kaip per 1 darbo dieną nuo prašymo gavimo dienos įkelia raštu gautus prašymus į VGI IS.“;

2.7.	pakeičiu 9 punktą ir jį išdėstau taip:

„9. Egzaminatorius, nustatęs, kad prašyme nurodyti visi duomenys ir (ar) pateikti visi šio Aprašo 5 punkte nurodyti dokumentai, apie tai per 2 darbo dienas nuo prašymo gavimo dienos praneša atestuojamajam, nurodydamas, kad jam leidžiama laikyti atestacijos egzaminą. Egzaminatorius, nustatęs, kad prašyme nurodyti ne visi duomenys ir (ar) pateikti ne visi šio Aprašo 5 punkte nurodyti dokumentai, apie tai per 2 darbo dienas nuo prašymo gavimo dienos praneša atestuojamajam, nurodydamas nustatytus trūkumus, ir nustato 30 dienų terminą trūkumams pašalinti.“;

2.8.	pakeičiu III skyriaus pavadinimą ir jį išdėstau taip:

„III skyrius

ATESTACIJOS EGZAMINŲ VYKDYMO TVARKA“;

2.9.	pakeičiu 11 punktą ir jį išdėstau taip:

„11. Atestacijos egzaminus vykdo Administracijos paskirtas egzaminatorius.“;

2.10.	pakeičiu 17 punktą ir jį išdėstau taip:

„17. Egzaminatorius prieš atestacijos egzaminą atestuojamąjį supažindina su atestacijos egzamino vykdymo tvarka. Atestacijos egzamino metu egzamino patalpoje gali būti egzaminatorius, atestuojamieji, vertėjas, kiti Administracijos direktoriaus įgalioti asmenys.“;

2.11.	pakeičiu 28 punktą ir jį išdėstau taip:

„28. Atestacijos egzamino klausimų sudarymo tvarką, egzamino trukmę, vertinimą reglamentuoja Tvarka.“;

2.12.	pakeičiu IV skyriaus pavadinimą ir jį išdėstau taip:

„IV skyrius

MOKYTOJO TURIMOS KVALIFIKACIJOS PATVIRTINIMO, PAVOJINGŲJŲ KROVINIŲ VEŽIMO SAUGOS SPECIALISTO PAŽYMĖJIMO IŠDAVIMO MOKYTOJAMS TVARKA“;

2.13.	pakeičiu 29 punktą ir jį išdėstau taip:

„29. Mokytojas, norintis patvirtinti turimą kvalifikaciją, Administracijai pateikia prašymą (1 priedas) šio Aprašo II skyriuje nustatyta tvarka ir sumoka valstybės rinkliavą už atestacijos egzaminą.“;

2.14.	pakeičiu 31 punktą ir jį išdėstau taip:

„31. Mokytojas, norintis gauti pažymėjimą, Administracijai pateikia nustatytos formos prašymą išduoti pažymėjimą (3 priedas), užpildytą pagal pasirinktą pavojingųjų krovinių grupę (M, M1, M2, M3, M4 ar M5), ir sumoka valstybės rinkliavą už pažymėjimo išdavimą. Prašymą mokytojas gali pateikti vienu iš šio Aprašo 7 punkte nustatytų būdų.“;

2.15.	pakeičiu V skyriaus pavadinimą ir jį išdėstau taip:

„V SKYRIUS

BAIGIAMOSIOS NUOSTATOS“;

2.16.	pakeičiu 32 punktą ir jį išdėstau taip:

„32. Egzaminatorius, Administracijai suteikus, panaikinus mokytojui teisę mokyti asmenis, susijusius su pavojingųjų krovinių vežimu, per 3 darbo dienas apie tai paskelbia Administracijos interneto svetainėje http://ltsa.lrv.lt/lt, nurodydamas:

32.1. mokytojo vardą, pavardę;

32.2. teisės mokyti asmenis, susijusius su pavojingųjų krovinių vežimu, suteikimo ar panaikinimo teisinį pagrindą.“;

2.17.	pakeičiu 34 punktą ir jį išdėstau taip:

„34. Administracija, mokytojui pageidaujant, per 5 darbo dienas nuo prašymo gavimo dienos išduoda pažymą apie teisės mokyti asmenis, susijusius su pavojingųjų krovinių vežimu, suteikimą.“;

2.18.	pakeičiu 36 punktą ir jį išdėstau taip:

„36. Su atestacijos egzamino rezultatais nesutinkantis atestuojamasis gali juos apskųsti Administracijos direktoriui per 10 darbo dienų nuo atestacijos egzamino rezultatų paskelbimo. Skundui nagrinėti Administracijos direktoriaus įsakymu sudaroma komisija, kuri per 10 darbo dienų išnagrinėja skundą ir pateikia išvadas. Administracijos direktorius, vadovaudamasis komisijos išvada, priima sprendimą.“;

2.19.	pakeičiu 37 punktą ir jį išdėstau taip:

„37. Administracijos sprendimai gali būti apskųsti Lietuvos Respublikos teisės aktų nustatyta tvarka.“;

2.20.	pakeičiu 38 punktą ir jį išdėstau taip:

„38. Pateikti prašymai ir dokumentai saugomi Administracijoje Lietuvos Respublikos dokumentų ir archyvų įstatymo nustatyta tvarka ir periodiškumu.“;

2.21.	pakeičiu 39 punktą ir jį išdėstau taip:

„39. Administracija šiame Apraše nurodytą informaciją atestuojamajam pateikia tokiu būdu, kokiu buvo pateiktas prašymas, išskyrus tuos atvejus, kai prašyme nurodytas kitoks informacijos gavimo būdas.“;

2.22.	pakeičiu 1 priedą ir jį išdėstau nauja redakcija (pridedama);

2.23.	pakeičiu 3 priedą ir jį išdėstau nauja redakcija (pridedama).

3.	P a v e d u Projektų valdymo skyriui su šiuo įsakymu supažindinti Administracinių paslaugų departamento valstybės tarnautojus ir darbuotojus, dirbančius pagal darbo sutartis.

4.	Šis įsakymas nustatyta tvarka skelbiamas Teisės aktų registre ir Lietuvos transporto saugos administracijos interneto svetainėje.

Administracijos direktorius	Robertas Šerėnas

Mokytojų, mokančių asmenis, susijusius su pavojingųjų krovinių vežimu, asmenų, siekiančių tapti mokytojais, atestavimo tvarkos aprašo

1 priedas

(vardas, pavardė)

(telefono numeris, adresas, elektroninio pašto adresas)

LIETUVOS TRANSPORTO SAUGOS ADMINISTRACIJAI

PRAŠYMAS

LAIKYTI ATESTACIJOS EGZAMINĄ

........ -.........-........

(data)

Prašau leisti laikyti pavojingųjų krovinių vežimo geležinkelių transportu atestacijos egzaminą ir (pažymėti X):

□ suteikti teisę mokyti asmenis, susijusius su pavojingųjų krovinių vežimu;

□ patvirtinti turimą kvalifikaciją.*

Sutinku, kad mano asmens duomenys būtų tvarkomi vadovaujantis Asmens duomenų teisinės apsaugos įstatymo 24 straipsnio nuostatomis.

Pateikiami dokumentai:

1. galiojantis asmens tapatybę patvirtinantis dokumentas;

2. aukštojo išsilavinimo diplomas;

3. mokytojo, mokančio asmenis, susijusius su pavojingųjų krovinių vežimu, pažymėjimas, išduotas kitoje susitariančiojoje šalyje (jeigu pažymėjimas buvo išduotas kitoje susitariančiojoje šalyje);

4. dokumentas, patvirtinantis asmens duomenų pasikeitimą (jeigu asmens duomenys keitėsi).

* Teikiant prašymą laikyti atestacijos egzaminą, žemiau nurodyti dokumentai neteikiami, jeigu anksčiau pateikti duomenys nesikeitė.

________________	______________________

(parašas)	(vardas, pavardė)

__________________

Mokytojų, mokančių asmenis, susijusius su pavojingųjų krovinių vežimu, asmenų, siekiančių tapti mokytojais, atestavimo tvarkos aprašo

3 priedas

_

(vardas, pavardė)

_

(telefono numeris, adresas, elektroninio pašto adresas)

LIETUVOS TRANSPORTO SAUGOS ADMINISTRACIJAI

PRAŠYMAS

IŠDUOTI PAVOJINGŲJŲ KROVINIŲ VEŽIMO SAUGOS

SPECIALISTO PAŽYMĖJIMĄ

........ -.........-........

(data)

Prašau išduoti pavojingųjų krovinių vežimo saugos specialisto pažymėjimą šiai pavojingųjų krovinių grupei (pažymėti X):

 visų klasių pavojingiesiems kroviniams vežti (M kursas);

 1-osios klasės pavojingiesiems kroviniams vežti (M1 kursas);

 2-osios klasės pavojingiesiems kroviniams vežti (M2 kursas);

 3, 4.1, 4.2, 4.3, 5.1, 5.2, 6.1, 6.2, 8-osios ir 9-osios klasių pavojingiesiems kroviniams vežti (M3 kursas);

 7-osios klasės pavojingiesiems kroviniams vežti (M4 kursas);

 pavojingiesiems kroviniams, kurių identifikaciniai numeriai (JT Nr.) 1202, 1203, 1223, 3475, 1268, 1863, vežti (M5 kursas).

Sutinku, kad mano asmens duomenys būtų tvarkomi vadovaujantis Asmens duomenų teisinės apsaugos įstatymo 24 straipsnio nuostatomis.

________________	______________________

(parašas)	(vardas, pavardė)

_________________